 

Iktatószám: …………………………………

Budapesti Műszaki és Gazdaságtudományi Egyetem (BME)

Idegen Nyelvű Oktatási Igazgatóság (INYOI)

Felsőoktatási Innovációmenedzsment és Együttműködési Központ (FIEK)

1/2025. (12.18.) számú INYOI- FIEK közös Igazgatói Utasítás

**PÁLYÁZATI FELHÍVÁS**

EURÓPAI MÉRNÖKI TANULÁS, INNOVÁCIÓ ÉS TUDOMÁNY SZÖVETSÉG (**EELISA**)

**ACTIVITY HALLGATÓI ÖSZTÖNDÍJRA**

HatálybaIépés napja: 2024. december 18.

A hatálybaIépéssel egyidejűleg hatályon kívül helyezett szervezetszabályozó eszköz(ök)

módosítások nyomon követéséhez:

Felülvizsgálat:

|  |  |  |
| --- | --- | --- |
| • | szakmai megfelelőség: | **Dr. Vigh László Gergely** |
| • | pénzügyi megfelelőség: | **Dr. Bodzay Brigitta** |
| • | jogi megfelelőség: | **Jogi Igazgatóság** |

Felelős: Dr. Vigh László Gergely, igazgató

Kiadmányozó: Dr. Vigh László Gergely, igazgató

**PÁLYÁZATI FELHÍVÁS**

EURÓPAI MÉRNÖKI TANULÁS, INNOVÁCIÓ ÉS TUDOMÁNY SZÖVETSÉG (EELISA)

**ACTIVITY HALLGATÓI ÖSZTÖNDÍJRA**

A Budapesti Műszaki és Gazdaságtudományi Egyetem (a továbbiakban: BME) Idegen Nyelvű Oktatási Igazgatósága a nemzeti felsőoktatásról szóló 2011. évi CCIV. törvény 85/C. § d) pontja, valamint a BME Térítési és Juttatási Szabályzat 37. §-ában adott felhatalmazás alapján Európai Mérnöki Tanulás, Innováció és Tudomány Szövetség (European Engineering Learning Innovation and Science Alliance - EELISA) hallgatói ösztöndíj pályázatot (a továbbiakban: EELISA Hallgatói Pályázat) hirdet az alábbiak szerint.

1. §

# A Pályázat célja

A BME és az EELISA szövetség közös célja, hogy a BME hallgatóit ösztönözze rövid mobilitás keretében az EELISA egyetemi szövetség tevékenységeiben való közös részvételre, az EELISA közösségek építésére a következő neves európai partnerintézményeinél:

* Universite Paris Sciences et Lettres (Franciaország)
* École des Ponts ParisTech (Franciaország)
* Friedrich-Alexander-Universität Erlangen-Nürnberg (Németország)
* Scuola Normale Superiore Pisa (Olaszország)
* Scuola Superiore Sant’Anna Pisa (Olaszország)
* Universitatea Politehnica din București (Románia)
* Universidad Politécnica de Madrid (Spanyolország)
* İstanbul Teknik Üniversitesi (Törökország)
* Zurich University of Applied Sciences (Svájc)

2. §

# A pályázat által kitűzött célok és elvárt eredmények

A Pályázat támogatásával a műegyetemi hallgatóknak lehetőségük van a választott partneregyetem által szervezett program helyszínére utazni, ott EELISA tevékenységet, szakmai közösségi tevékenységet, felkészülő szakmai gyakorlati előkészületeket, EELISA promóciót és az EELISA-val kapcsolatos felkészülő tevékenységet folytatni.

Elvárt eredmények, EELISA tevékenység:

* részvétel EELISA eseményen, illetve EELISA szakmai közösség programon 2025.

január 1. és 2025. augusztus 31. között.

* elektronikus közlésre alkalmas beszámoló – blog, vlog vagy hasonló stílusban szer-

kesztett – napló vezetése; a bejegyzésben képet vagy egy rövid videót is meg lehet

osztani a hallgatói élményről,

* a rövid mobilitás befejeztével BME hallgatók részére promóciós előadás tartása.
* lehetőség szerint [EELISA közösséghez](https://community.eelisa.eu/about/eelisa-credential/) való csatlakozás.

3. §

# A pályázat benyújtására jogosultak köre

A pályázaton részt vehet a pályázott tevékenység megvalósulása és a pályázati elbírálási és kifizetési folyamat ideje alatt az Egyetem bármely teljes vagy részidejű alap-, mester-, osztatlan vagy doktori képzésének aktív hallgatói jogviszonnyal rendelkező hallgatója.

4. §

# A pályázat feltételei

A pályázat benyújtásának feltételei:

* a pályázó vállalja, hogy egy minimum 1 napos, maximum 7 napos, kizárólag fizikai mobilitás keretében megoldható programon vesz részt, és a partneregyetem helyszínére utazik, mely során a 2.§ szerinti tevékenységeket folytatja 2025. január 1. és 2025. augusztus 31. között.
* a pályázó a pályázási űrlap benyújtásakor már egy általa kiválasztott EELISA eseményre jelentkezett, regisztrált, arról visszaigazolással rendelkezik
* a pályázó egy félévben csak egy alkalommal jelentkezhet az ösztöndíjra
* a pályázó nem vesz igénybe egyidejűleg egyéb Erasmus forrású ösztöndíjat
* a pályázó vállalja, hogy a mobilitás idejére egészség, felelősség és balesetbiztosítást köt
* a pályázó vállalja, hogy naplóbejegyzéseit, beszámolóját a BME és az EELISA szövetség promóciós célokra felhasználhatja
* egy megfelelően kitöltött és elküldött pályázati űrlap

5. §

# A pályázaton elnyerhető ösztöndíj

A bíráló bizottság döntése alapján a hallgató a célország és az eltöltött napok viszonylatában a következő táblázatban közölt egyösszegű díjazásra jogosult. Az ösztöndíj folyósítása külön szerződés szerint a BME FIEK részéről történik.



A kifizetés részletszabályai a hallgatói szerződésben kerülnek részletezésre.

6. §

**A Pályázat benyújtása, a pályázat érvényessége**

A Pályázatra történő jelentkezés az alábbi webes felületen elérhető űrlap kitöltésével és a nyilatkozatok elfogadásával lehetséges:

LINK: <https://regisztracio.bme.hu/eelisa-activity-hallgatoi-osztondij-jelentkezes-2025-tavasz>

A jelentkezésre a keret kimerüléséig, de legkésőbb 2025. július 15-ig van lehetőség. A megpályázott utazásnak legkésőbb 2025. augusztus 31-ig bezárólag kell megvalósulnia.

A pályázat során a leadási határidőt követően hiánypótlásra lehetőség nincs.

7. §

# A pályázatok elbírálása, az elbírálás határideje, főbb szempontjai, a pályázati eredményről történő értesítés módja

A pályázati feltételek megfelelésének ellenőrzését és pályázatok elfogadását/elutasítását az EELISA Koordinációs Testület által kijelölt háromtagú bizottság végzi. A pályázatok befogadása és döntés folyamatosan, az ösztöndíjra fordítható keretösszeg kimerüléséig jelentkezési

sorrendben történik. A keretösszeg kimerülése után beérkező pályázatok elutasításra kerülnek.

Sikeres pályázatok a jelentkezést követően folyamatosan lesznek kihirdetve az [eelisa@bme.hu](mailto:eelisa@bme.hu)

email címen keresztül.

8. §

# Adatvédelem

Az EELISA Bizottság az ösztöndíj pályázatok elbírálásához szükséges adatokat a hatályos adatvédelmi és egyéb jogszabályoknak megfelelően kezeli, a regisztrációba ágyazott hozzájáruló nyilatkozat és adatvédelmi tájékoztató szerint. A pályázó a pályázat leadásával beleegyezik a személyes adatai tájékoztató szerinti kezelésébe.

9. §

# Jogorvoslat

A pályázati eljárás során hozott döntések ellen a BME Térítési és Juttatási Szabályzatban meg-

határozott eljárásrendben élhet jogorvoslati kérelemmel a hallgató.

10. §

# Tájékoztatás

A pályázókat a pályázat során megadott email címen keresztül a BME EELISA Iroda

értesíti (eelisa@bme.hu) a benyújtástól számított 2 héten belül.

11. §

# Záró rendelkezések

1. Jelen igazgatói utasítás az aláírását követő napon lép hatályba.
2. Jelen igazgatói utasítás a<https://eelisa.bme.hu/news-events/>honlapon érhető el.
3. Jelen igazgatói utasítást az Idegen Nyelvű Oktatási Igazgatóság gondozza.

Budapest, 2024. december 18.